నళిని

నళిని (జననం 1964 ఆగస్టు 28) తమిళం, మలయాళం, కన్నడ మరియు తెలుగు చిత్రాలలో నటించి ప్రసిద్ధి చెందిన భారతీయ నటి. అలాగే పలు టెలివిజన్‌ సీరియల్స్ లో కూడా పనిచేస్తోంది.

వ్యక్తిగత జీవితం 
తమిళనాడులో మూర్తి, ప్రేమ దంపతులకు ఎనిమిది మంది సంతానంలో రెండవ వ్యక్తిగా నళిని 1964 ఆగస్టు 28న జన్మించింది. ఆమె 7 మంది తోబుట్టువులలో ఒక సోదరి, ఆరుగురు సోదరులు ఉన్నారు. ఆమె తండ్రి తమిళ సినిమాలలో కొరియోగ్రాఫర్, ఆమె తల్లి ప్రొఫెషనల్ డ్యాన్సర్. ఆమె ఏడవ తరగతి వరకు తమిళనాడు ప్రభుత్వ పాఠశాలలో చదువుకుంది. అయితే ఆమె బాల్యంలోనే సినిమాలతో బిజీగా మారడంతో చదువు కొనసాగించలేకపోయింది.

నళిని 1987లో నటుడు రామరాజన్‌ను వివాహం చేసుకుంది. వీరికి కవలలు 1988లో జన్మించారు, అరుణ మరియు అరుణ్. నళిని, రామరాజన్ 2000లో విభేదాల కారణంగా విడాకులు తీసుకున్నారు. ఆమె కుమార్తె అరుణ 2013 మే 6న రమేష్ సుబ్రమణియన్‌ను వివాహం చేసుకుంది. ఆమె కుమారుడు అరుణ్ పవిత్రను 2014 ఏప్రిల్ 25న వివాహం చేసుకున్నారు.

గుర్తింపు 
దక్షిణ భారత చలనచిత్ర రంగానికి అందించిన విశేష కృషికి గాను కలైమామణి డాక్టర్‌ కె.నళినికి జీవిత సాఫల్య పురస్కారం దక్కింది. వివిధ రంగాలలో రాణిస్తున్న మహిళామణులకు పక్వాన్‌ చెన్నై ఆధ్వర్యంలో రియలిస్టిక్‌ అవార్డ్స్‌ 2022లో భాగంగా మార్చి 1న ప్రదానోత్సవంలో నళిని జీవిత సాఫల్య పురస్కారం అందుకుంది.

ఫిల్మోగ్రఫీ

తెలుగు సినిమాలు

మూలాలు 

కన్నడ నటీమణులు
మలయాళ నటీమణులు
తమిళ నటీమణులు
తెలుగు నటీమణులు
భారత చలనచిత్ర నటీమణులు
1964 జననాలు
20వ శతాబ్దపు భారతీయ నటీమణులు
21వ శతాబ్దపు భారతీయ నటీమణులు
భారత టెలివిజన్ నటీమణులు
తెలుగు టెలివిజన్ నటీమణులు
తమిళ టెలివిజన్ నటీమణులు
మలయాళ టెలివిజన్ నటీమణులు